Fairytale of New York

Fairytale of New York (euskaraz New Yorkeko maitagarri ipuina) 1987an The Pogues irlandar-ingeles punk-folk taldeko Jem Finer eta Shane MacGowan musikariek konposatutako kanta bat da, The Pogues taldeak joa eta Shane MacGowan eta Kirsty MacColl kantariek kantatua. 1988ko If I Should Fall from Grace with God diskoaren barnean argitaratu zuten.

1987ko Eguberrietan espresuki estreinatua zen, haren gaia bera New Yorken eguberrietan aspaldiko garai onez oroitu eta elkarri sekulakoak esaten dizkioten bikote baten arteko solasaldia baita. Ordutik aurrera kanta urtero eguberrietako klasiko bat bilakatu, eta irratsaio, iragarki eta nonahi entzun ohi da.

Hitz gordinak ditu, MacCollek eta MacGowanek elkarri esaten dizkiotenak, eta horietan faggot ("maritxua") ere deitzen dio emakumezkoak gizonezkoari. Hitz horren erabilerak polemika eragin du kantuaren inguruan tarteka, eta 2020an, BBCk bestelako hitzak zeuzkan bertsio bat zabaldu zuen bere irrati programazioan.

 Erreferentziak 

 Kanpo estekak 
 :Fairytale of New York abestiaren bideoklipa entzungai eta ikusgai. Youtube.com 
 :Fairytale of New York abestia Shane MacGowan hileta-elizkizunetan.

Kategoria:The Pogues taldearen abestiak
Kategoria:1987ko abestiak
Kategoria:Pop rock gabon kantak